CELEX: 32014R0101
Language: et
Date: 2014-02-04 00:00:00
Title: Komisjoni rakendusmäärus (EL) nr 101/2014, 4. veebruar 2014 , milles käsitletakse L-türosiini kasutamise lubamist kõikide loomaliikide söödalisandina  EMPs kohaldatav tekst

5.2.2014   
            
            
               ET
            
            
               Euroopa Liidu Teataja
            
            
               L 34/1
            
         
      KOMISJONI RAKENDUSMÄÄRUS (EL) nr 101/2014,
   4. veebruar 2014,
   milles käsitletakse L-türosiini kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks L-türosiini kasutamiseks söödalisandina, mis kuulub funktsionaalrühma „aminohapped, nende soolad ja analoogid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse L-türosiini lubamist kõikide loomaliikide söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 20. juuni 2013. aasta arvamuses (2) järeldusele, et kavandatud kasutustingimuste korral ei avalda L-türosiin kahjulikku mõju loomade ega inimeste tervisele ega keskkonnale ning et seda võib pidada väävlisisaldusega aminohapete vajaduse tõhusaks täitjaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Kõnealuse aine hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  EFSA Journal 2013; 11(7):3310.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: aminohapped, nende soolad ja analoogid
                  
               
            
                  3c401
               
               
                  —
               
               
                  L-türosiin
               
               
                  
                               
                           
                           
                              
                                 Söödalisandi koostis
                              
                              Pulber, mida valmistatakse lindude sulgedest saadud keratiini hüdrolüüsil; L-türosiini miinimumsisaldus on 95 %
                           
                        
                               
                           
                           
                              
                                 Toimeaine kirjeldus
                              
                              IUPACi nimetus: (2S)-2-amino-3-(4-hüdroksüfenüül)propaanhape
                              CASi number: 60–18-4
                              Keemiline valem: C9H11NO3
                              
                           
                        
                               
                           
                           
                              
                                 Analüüsimeetodid
                                  (1)
                              
                              L-türosiini määramiseks söödalisandis:
                              Tiitrimine; Euroopa Farmakopöa (Ph. Eur. 6.0, meetod 01/2008-1161)
                              Eelsegus, segasöödas ja söödamaterjalis sisalduva L-türosiini määramiseks:
                              ioonivahetuskromatograafia meetod koos kolonnijärgse derivaatide saamisega ja fotomeetrilise määramisega. Komisjoni määrus (EÜ) nr 152/2009 (2) (III lisa F osa).
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Ohutusnõuded: käsitsemisel tuleb kasutada respiraatorit, kaitseprille ja kaitsekindaid.
                           
                        
                              2.
                           
                           
                              Kasutusjuhendisse tuleb märkida, et soovituslikult ei tohiks L-türosiini sisaldus toiduloomade puhul ületada 5 g kilogrammis täissöödas, mille niiskusesisaldus on 12 %, ja muude kui toiduloomade puhul 15 g kilogrammis täissöödas, mille niiskusesisaldus on 12 %.
                           
                        
               
                  25. veebruar 2024
               
            
         (1)  Analüüsimeetodite andmed on referentlabori veebisaidil http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  ELT L 54, 26.2.2009, lk 1.